
KĖDAINIŲ RAJONO SAVIVALDYBĖS ADMINISTRACIJA ORGANIZUOJA KONKURSĄ APSKAITOS SKYRIAUS APSKAITOS SPECIALISTO 
PAREIGOMS UŽIMTI

Pareiginės algos pastoviosios dalies koeficientas – 1,05
Pareigybės lygis - A2.

Asmeniui, laimėjusiam konkursą, bus nustatomas 3 mėnesių išbandymo terminas.

Bendrieji ir specialieji kvalifikaciniai reikalavimai

Darbuotojas, einantis šias pareigas, turi atitikti šiuos specialiuosius reikalavimus:
1. Turėti ne žemesnį kaip aukštąjį universitetinį ekonomikos, finansų ar buhalterinės apskaitos krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį ekonomikos, finansų ar buhalterinės apskaitos krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu. 
2. Turėti vienerių metų buhalterinio darbo patirtį biudžetinėje įstaigoje.
3. Būti susipažinusiam su Lietuvos Respublikos įstatymais, Lietuvos Respublikos Seimo ir Vyriausybės nutarimais ir kitais teisės aktais, reglamentuojančiais įstaigų ūkinę-finansinę veiklą ir mokėti juos taikyti praktikoje.
4. Mokėti dirbti MS Office programiniu paketu, teisės aktų ir kitų duomenų paieškos sistemomis.
5. Sklandžiai dėstyti mintis raštu ir žodžiu, gerai žinoti raštvedybos, norminių aktų rengimo ir įforminimo taisykles, būti pareigingam, darbščiam, gebėti bendrauti.
6. Mokėti savarankiškai planuoti, racionaliai organizuoti savo veiklą, mokėti kaupti, analitiškai įvertinti, sisteminti ir apibendrinti informaciją, rengti išvadas.
7. Turėti gerus organizacinio darbo ir bendravimo įgūdžius.

Pretendentas norintis dalyvauti konkurse pateikia šiuos dokumentus:

1. Valstybės tarnybos valdymo informacinėje sistemoje nurodytos formos prašymą dalyvauti konkurse.
2. Gyvenimo aprašymą (nurodyti vardą, pavardę, gimimo datą, gyvenamosios vietos adresą, telefono numerį (-ius), elektroninio pašto adresą (-us), išsilavinimą, darbo patirtį, savo privalumų sąrašą: dalykines savybes, kompetencijas ir gebėjimus, informaciją apie kvalifikacijos kėlimą ir kt.).
3. Asmens tapatybę, išsilavinimą patvirtinančių dokumentų kopijas.
4. Pretendento anketą (pretendentams į darbuotojo pareigas).
5. Nepriekaištingos reputacijos reikalavimų atitikties deklaraciją (pretendentams į darbuotojo pareigas).
6. Profesinę patirtį pagrindžiantį dokumentą.

Atrankoje pretendentų vertinimo metodas – testas žodžiu ir raštu.

Dokumentų pateikimo būdas: el. būdu (per VATIS Atrankos modulį: https://portalas.vtd.lt/lt/apskaitos-skyriaus-apskaitos-specialistas-322;1045360.html)

Dokumentai priimami iki 2025 m. gegužės 20 d. imtinai.

Konkursą organizuojančios Kėdainių rajono savivaldybės administracijos kontaktai išsamesnei informacijai:
Atsakingas asmuo: Teisės ir personalo skyriaus vyr. personalo atrankos specialistė Eglė Lapinskaitė
Telefonas: +37034744210
El. paštas: egle.lapinskaite@kedainiai.lt
Adresas: J. Basanavičiaus, 36, LT-57228 Kėdainiai 
